יחיאל מיכל לייטר

הרב יחיאל מיכל לייטר (י' באדר ב' ה'תרכ"ד – כ"ב בשבט ה'תרצ"ג; 1864 – 1933) היה רבה של שבגליציה (ליד זלוטשוב), ולאחר מכן רב קהילת "מחזיקי הדת זלוטשוב" בניו יורק. מחבר שו"ת "דרכי שלום".

== ביוגרפיה ==
נולד בבוברקה בי' באדר ב' ה'תרכ"ד (1864) לאביו ר' שלום, שהיה דיין ומו"צ בעיר, ולאמו מלכה דבורה. בילדותו התייתם משני הוריו וגדל בחסות אחיו הבכור, הרב דוד דוב לייטא, שהיה אב בית הדין של (נפ' ה'תרס"ב, 1911),<ref></ref> תחילה בברז'אן ובהמשך בזבלוב. בנעוריו, לצד חברו הרב יעקב גלר, הוציא לאור חיבור בשם "מזכרת אהבה". נסמך להוראה על ידי המהרש"ם, הרב יעקב יצחק יוטס (יוטש) מלבוב,<ref>על אודותיו ראו: הרב משה לייטר, 'אבי מורי הגאון ר' יחיאל מיכל לייטר זצ"ל', הדרום לט, ניסן תשל"ד, עמ' 194 הע' 11</ref> הרב חיים שמחה ויטלס מבוברקה ועוד. 

בשנת ה'תר"ן (1890) החל לכהן כאב"ד בעיר . עסק בהוראת תורה לתלמידים בעיירה. במהלך מלחמת העולם הראשונה הגלו הרוסים את קהילתו ואותו לכפר ויצין הסמוך, תוך התעללות וסבל קשים, ולאחר מכן הורשו להתיישב בזלוטשוב. עירו דוניוב עלתה באש, וכתביו נשרפו גם הם. 

בעקבות המלחמה הוא ברח לווינה והתמנה לרב קהילת בני גליציה בעיר, ועסק בשיקום הקהילות. בשנת ה'תר"פ (1920) שימש כנציג "אגודת הרבנים" לוועידת אגודת ישראל שהתקיימה בציריך שבשווייץ. 

בעקבות המלחמה וצרותיה היגרו רבים מבני קהילתו בדוניוב לארצות הברית, ובשנת ה'תרפ"א (1921) ביקשו ממנו לחבור אליהם ולשמש כרבם.<ref>[https://www.nli.org.il/he/newspapers/tjm/1920/12/26/01/article/95.3 רבי יחיאל מיכל לייטער], דער מארגען זשורנאל⁩, 26 בדצמבר 1920⁩</ref> הרב לייטר נענה לבקשתם והחל לשמש כרב קהילת "מחזיקי הדת" שכללה מהגרים מזלוטשוב ועוד בניו יורק.<ref>[https://www.nli.org.il/he/newspapers/tjm/1921/06/01/01/article/87 בשורה טובה], דער מארגען זשורנאל⁩, 1 ביוני 1921⁩</ref> כן שימש כרב בית כנסת של חסידי הוסיאטין וסדיגורה. בניו יורק התיידד עם הרב אברהם אהרון יודלוביץ', נשיא "אגודת רבנים ומטיפים", ונבחר לסגן נשיא האגודה.<ref>הרב משה לייטר, 'איסור קטניות בפסח', הדרום טו, ניסן תשכ"ב, עמ' 66</ref> נודע במיוחד בשל בקיאותו יוצאת הדופן במסכתות סדר נשים.<ref>"בקיאותו בסדר נשים העירה השתוממות בעיני רבנים גדולים. ידע את המסכתות על פה ממש. כשהזכירו לו תיבה אחת, אמר והזכיר את התיבה אשר אחרי חמשים דפים במקום תיבה זו" (הרב משה לייטר, 'נאד דמעות', בתוך: דרכי שלום, כרך א, וינה תרצ"ב)</ref>

הרב לייטר נפטר בניו יורק בכ"ב בשבט ה'תרצ"ג (1933), ונקבר בבית העלמין הר ציון בקווינס.

== חיים אישיים ==
אחיו הרב ישראל לייטר היה רב באירופה ואחר כך בניו יורק. מרבני תנועת המזרחי.<ref>יצחק אלפסי, דורשי ציון בפועל, ירושלים תשס"ו, עמ' 265</ref>

נישא לצביה (נפטרה בי"ב באדר ה'תרנ"ב, 1882, בלידת בנו נתן נטע),<ref></ref> ובהמשך נישא בשנית לברכה, בתו של הרב ראובן דוד אפרתי מחוליוב,<ref>על אודותיו: 'רבי ראובן דוד אפרתי מחוליוב', בתוך: יצחק אלפסי, אנציקלופדיה לחסידות, כרך ג, ירושלים תשמ"ו, עמ' תרמה</ref> שנפטרה בניו יורק בחשוון ה'תש"ה (1944). לרב לייטר שבעה ילדים, ביניהם: הרב משה לייטר, אב בית דין של קהילת "אהבת רעים" בניו יורק, עורך ספרו של אביו, מחבר "בשולי גליוני ושאר ספרים", ספרים נוספים ומאמרים רבים, מרבני תנועת המזרחי;<ref>על אודותיו ראו: 'משה בן יחיאל מיכל לייטר', גרשום באדר, מדינה וחכמיה, ניו יורק תרצ"ד, עמ' 130–131; יצחק אלפסי, 'לייטר משה', בתוך: אנציקלופדיה של הציונות הדתית, כרך ו, ירושלים תשס"א, עמ' 588–589</ref> הרב יהושע השיל לייטר, אב"ד "ביקור חולים אנשי ספרד" בניו יורק, ומחבר "נחלת יהושע" (נפטר כחודשיים וחצי לפני אביו, ומותו שבר את לב אביו);<ref></ref> הרב נתן נטע לייטר, מחבר הספר "רבותינו שבגולה"; בילא ברכה, נישאה לבן דודה הרב מרדכי לייטר.

== ספרו ==

* דרכי שלום – חלק א: שו"ת וחידושים, ווינה תרצ"ב; חלק ב – 76 דרשות, תרצ"ג

== לקריאה נוספת ==

* 'הרב ר' יחיאל מיכל בהרב ר' שלום זצ"ל לייטער', שמואל נח גוטליב, אהלי שם, פינסק תרע"ב, עמ' 229
* הרב נתן נטע לייטר ראב"ד לבוב והרב אליעזר לייטר – מכתבי תנחומים עם פטירת הרב יחיאל מיכל, בתוך: שם משמעון, פיטסבורג תשכ"ה, עמ' 53–55
* הרב משה לייטר, 'אבי מורי הגאון ר' יחיאל מיכל לייטר זצ"ל', הדרום לט, ניסן תשל"ד, עמ' 187–214
* 'ר' יחיאל מיכל ב"ר שלום ליטר', בתוך: מאיר וונדר, אנציקלופדיה לחכמי גליציה, כרך ג, ירושלים תשנ"ז, עמ' 483–485 (תמונתו בעמ' 471–472)

== קישורים חיצוניים ==
* 
* [http://kevarim.com/rabbi-yechiel-mechel-leiter/ קברו של יחיאל מיכל ב"ר שלום], באתר קברים
* [https://il.bidspirit.com/ui/lotPage/source/catalog/auction/5895/lot/129280/גלויה-בכתב-יד-קודש-חתימת-וחותמת?lang=he מכתב ששלח הרב יחיאל מיכל לייטר אל שלמה שפורר], באתר בידספיריט

== הערות שוליים ==

קטגוריה:ילידי 1864
קטגוריה:נפטרים ב-1933